Deg uḥric amezwaru n tezrawt-agi, ad d-nesbadu tasnilesmetti. Ad d-nemmeslay ɣef yisrusen* d tumanin icudden ɣer ɣur-s (tasinawalt, tasintlayt d tegtutlayt). Syin ad d-nawi awal ɣef tsertit tutlayant d yeswi n udabu, amek ara yeẓẓu tutlayt niḍen deg wadeg n tayeḍ, ad d-nebder deg-s Ismazaɣen d yifransisen. Akken daɣen ara nwali tagnit tasnilesmettit deg temnaḍt n Leqbayel d tmurt n Lezzayer s umata.